Uma umuntu ebejwayele ukukutshela ukuthi uyakuthanda kodwa bese eshintsha nje esikhaleni kungenzeka ukuba sekukhona okushaya amanzi. Kungaba wuphawu oluqinile futhi lokuthi kukhona lapho asejabula khona uma engasavamile ukukhuluma ngezinhlelo zenu zekusasa ekubeni kade ethanda ukuba nihlele ikusasa lenu.
Kufanele umqaphele umuntu ohlale ematasa. Noma ngabe kuthiwa umuntu unomsebenzi omxina kangakanani kodwa akekho umuntu ongasitholi isikhathi sokuba nomuntu amthandayo.
Kufanele uqaphele uma njalo nje esehlale ematasatasa, engasenaso isikhathi sakho - noma avele akubikele ukuthi ukhathele uma umdinga. Le nhlobo ekhonze ukuzikhipha nabangani kuyiwe ebumnandini kodwa ingafuni ukuba nawe ube khona lapho kujatshulwa khona, uboyiqaphela. 3. AKATHOLAKALI OCINGWENI
Wonke umuntu kuyenzeka angakwazi ukubamba ucingo ngenxa yokuba matasa. Kodwa-ke umuntu onomqondo osebenza kahle uye akuthumelele umqhafazo, akwazise ukuthi usaxinekile noma kuthi lapho esethole isikhathi bese ekushayela.
Nawe futhi asikho isidingo sokulokhu umxina eduze ngocingo uma kwenzekile washaya wangamthola. Kodwa-ke uma eseganga ubona ngokuthi njalo nje uma umshayela angatholakali isikhathi esiningi, ngisho wazi kahle kamhlophe ukuthi akekho emsebenzini futhi akukho lutho olumxakile.
Umuntu ogangayo uvame uku- beka izizathu ezingathi shu zokungatholakali ocingweni. Ngesinye isikhathi uzothi kuphele i- battery, noma athi yi- network njalo nje.
5. AKAFUNI UMVAKASHELE Kunabantu abagoqanayo, uma uthi ufuna ukubavakashela lapho behlala khona, bafuna kube yibo abeza lapho uhlala khona. Lowo muntu ubomqaphela. Lokho kungaba wuphawu lokuthi kukhona omunye umuntu anaye - wesaba ukuthi uma umvakashele uzobona izinto eziningi.
Kusuke kukhona asuke ekufihla. Qaphela.
OKUFANELE UKWENZE UMA UBONA LEZI MPAWU
Udkt Mckay uthi uma kwenzeka ubona ezinye zalezi mpawu kumuntu wakho, ungaveli nje ufinyelele esinqumeni sokuthi uyaphinga bese umbhozomela.
Zinike isikhathi ubhekisise ubufakazi onabo, bese ucabangisisa ukuthi yikuphi ofuna ukukwenza.